CELEX: 62011CN0563
Language: et
Date: 2011-11-09 00:00:00
Title: Kohtuasi C-563/11: Eelotsusetaotlus, mille on esitanud Augstākās tiesas Senāts (Läti) 9. novembril 2011 . aastal — SIA „Forvards V” versus Valsts ieņēmumu dienests

14.1.2012   
            
            
               ET
            
            
               Euroopa Liidu Teataja
            
            
               C 13/9
            
         Eelotsusetaotlus, mille on esitanud Augstākās tiesas Senāts (Läti) 9. novembril 2011. aastal — SIA „Forvards V”versus Valsts ieņēmumu dienests
   (Kohtuasi C-563/11)
   2012/C 13/17
   Kohtumenetluse keel: läti
   
      Eelotsusetaotluse esitanud kohus
   
   Augstakas tiesas senats
   
      Põhikohtuasja pooled
   
   
      Kaebuse esitaja: SIA „Forvards V”
   
      Vastustaja: Valsts ieņēmumu dienests
   
      Eelotsuse küsimused
   
   
               1.
            
            
               Kas kuuenda direktiivi (1) artikli 17 lõike 2 punkti a tuleb tõlgendada nii, et kauba omandamisel tasutava käibemaksu mahaarvamise õigust võib keelduda andmast maksukohustuslasele, kes täidab kõik peamised nõuded käibemaksu mahaarvamiseks ja ilma et oleks tõendatud selle maksukohustuslase kuritarvitavat tegevust, kui tehingute teine pool ei saanud kaupa faktilistel või õiguslikel põhjustel tarnida (tehingu teine pool on fiktiivne või selle juhataja eitab majandustegevuse või konkreetse tehingu olemasolu või tal puuduvad vahendid lepingut täita)?
            
         
               2.
            
            
               Kas käibemaksu mahaarvamise õiguse tunnustamisest keeldumine võib sellisena tugineda asjaolule, et tehingu teist poolt (arvel märgitud isik) loetakse fiktiivseks (st tema tegevuse eesmärk ei ole majandustegevus)? Kas sisendkäibemaksu mahaarvamise õiguse tunnustamisest võib keelduda ka siis, kui ei ole tuvastatud, et sisendkäibemaksu mahaarvamist taotlev pool ei ole tegutsenud kuritarvitavalt?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).